Τζόαν Φοντέιν

Η Τζόαν Φοντέιν (αγγλικά Joan Fontaine, 22 Οκτωβρίου 1917 − 15 Δεκεμβρίου 2013) ήταν Βρετανίδα ηθοποιός και Αμερικανίδα υπήκοος από το 1943, γνωστή για τον πρωταγωνιστικό ρόλο στις ταινίες του Άλφρεντ Χίτσκοκ Ρεβέκκα του 1940 και Υποψίες του 1941, καθώς και για την αντιπαλότητα με την αδελφή της, την ηθοποιό Ολίβια Ντε Χάβιλαντ. Η Φοντέιν ήταν βραβευμένη με Όσκαρ Α' Γυναικείου Ρόλου για την ταινία Υποψίες και η μοναδική ηθοποιός που κέρδισε ποτέ `Οσκαρ για πρωταγωνιστικό ρόλο σε ταινία του Χίτσκοκ. Άλλες αξιομνημόνευτες ταινίες της είναι οι Γυναίκες (1939), Ο Πύργος του Πόνου (1943) και Το γράμμα μιας άγνωστης του 1948.

 Η Τζόαν Ντε Μπουβουάρ Ντε Χάβιλαντ γεννήθηκε στο Τόκιο από Βρετανούς γονείς, τον δικηγόρο Ουόλτερ Ντε Χάβιλαντ και την ηθοποιό Λίλιαν Αυγούστα Ρουζ. Οι γονείς της χώρισαν όταν αυτή ήταν δύο χρονών και μεταφέρθηκε με τη μητέρα της και την αδελφή της Ολίβια στην Σαρατόγκα της Καλιφόρνιας. Η αντιπαλότητα με την αδελφή της υπήρχε απ' όταν ήταν μικρές και η έχθρα μεταξύ τους μεγάλωσε απ' τη στιγμή που διάλεξαν να γίνουν και οι δύο ηθοποιοί, τόσο ώστε να έχουν αποξενωθεί από το 1975. Η Τζόαν για να μην επισκιάσει την καριέρα της μεγάλης της αδελφής, όταν πήγε στο Χόλυγουντ πήρε το καλλιτεχνικό ψευδώνυμο της μητέρας της και από τότε έγινε γνωστή ως Τζόαν Φοντέιν. Οι πρώτες της ταινίες ήταν αδιάφορες ή σε δεύτερους ρόλους, είχε την τύχη όμως να την επιλέξει ο Ντέιβιντ Ο. Σέλζνικ το 1940 για τον πρωταγωνιστικό ρόλο στη μεταφορά του μυθιστορήματος της Δάφνης Ντι Μοριέ Ρεβέκκα με σκηνοθέτη τον Άλφρεντ Χίτσκοκ και συμπρωταγωνιστή τον Λόρενς Ολίβιε. Προτάθηκε για Όσκαρ εκείνη τη χρονιά, αλλά το έχασε απ' τη Τζίντζερ Ρότζερς. Η επόμενη χρονιά τη βρήκε ξανά υποψήφια για Όσκαρ, αυτή τη φορά είχε όμως αντίπαλο την αδελφή της, που ήταν επίσης υποψήφια με την ταινία Αύριο δεν θα ξημερώσει (Hold back the dawn, 1941). Κέρδισε το Όσκαρ Α' Γυναικείου Ρόλου για την ταινία Υποψίες του 1941, υπερισχύοντας της Ντε Χάβιλαντ. Είχε άλλη μια υποψηφιότητα το 1943 για την ταινία Πεθαίνω από Αγάπη και την τύχη να δουλέψει με άλλους μεγάλους σκηνοθέτες όπως τον Μπίλι Γουάιλντερ, τον Μαξ Όφιλς, τον Φριτς Λανγκ και τον Ρόμπερτ Ρόσσεν. Αποσύρθηκε το 1966, κάνοντας σποραδικές εμφανίσεις στην τηλεόραση τα χρόνια που ακολούθησαν. Απεβίωσε το Δεκέμβριο του 2013 από φυσικά αίτια. 1937 - A Damsel in Distress - Ένα ευαίσθητο κορίτσι 1939 - Gunga Din - Γκάνγκα Ντιν 1939 - Women - Γυναίκες 1940 - Rebecca - Ρεβέκκα 1941 - Suspicion - Υποψίες - Όσκαρ Α' Γυναικείου Ρόλου 1942 - This Above all - Έρως μες τις φλόγες 1943 - The Constant Nymph - Πεθαίνω από αγάπη 1943 - Jane Eyre - Ο Πύργος του Πόνου 1944 - Frenchman's Creek - Το λιμάνι των στεναγμών 1947 - Ivy - Η έχιδνα 1948 - Letter From One Unknown Woman - Το γράμμα μιας άγνωστης 1948 - The Emperor Waltz - Το βαλς του αυτοκράτορα 1948 - Kiss the Blood Off My Hands - Φίλησε το αίμα των χεριών μου 1950 - Born To Be Bad - Γεννημένη για το κακό 1952 - Ivanhoe - Ιβανόης 1952 - Something to Live For - Ο κατήφορος της αμαρτίας 1953 - The Bigamist - Ο άνθρωπος με τη διπλή ζωή 1952 - Othello - Οθέλλος 1954 - Casanova's Big Night - Ο μεγάλος εραστής 1956 - Beyond a Reasonable doubt - Τα ίχνη ήταν ψεύτικα 1957 - Island in the Sun - Νησί στον ήλιο 1957 - Until they sail - Ένοχες γυναίκες 1961 - Voyage to the Bottom of the Sea - Ταξίδι στο βυθό της θάλασσας 1962 - Tender Is the Night - Τρυφερή είναι η νύχτα Beeman, Marsha Lynn (1994). Joan Fontaine: A Bio-Bibliography. Westport, Conn: Greenwood. ISBN 978-0-313-28409-0. Booker, M. Keith (2011). Historical Dictionary of American Cinema. Lanham, Maryland: Scarecrow Press. σελ. 134. ISBN 978-0-8108-7459-6. «Joan Fontaine». Current Biography 1944. New York: H.W. Wilson Company. 1945. Fontaine, Joan (1978). No Bed of Roses: An Autobiography. New York: William Morrow. ISBN 978-0-688-03344-6. Higham, Charles (1984). Sisters: The Story of Olivia De Havilland and Joan Fontaine. New York: Coward McCann. ISBN 978-0-698-11268-1. Quinlan, David (1996). Quinlan's Film Stars. London: B.T. Batsford Ltd. σελ. 172. ISBN 978-0-7134-7751-1. Weatherford, Doris (2009). American Women During World War II: An Encyclopedia. New York: Routledge. ISBN 978-0-415-99475-0. Η Τζόαν Φοντέιν στο cine.gr Αρχειοθετήθηκε 2016-03-04 στο Wayback Machine. Η Τζόαν Φοντέιν στο imdb